**26.11.2020**

**תלמידים והורים יקרים,**

**צוות ביה"ס נערך לחזרה הדרגתית של תלמידי י'-יב' החל מיום הראשון הקרוב, 29 בנובמבר.**

**להלן פרטי המתווה העיקריים כפי שפורסמו למנהלים אתמול –**

* **כיתות י-יב ילמדו בחצאי קבוצות של 20 תלמידים.**
* **תלמיד יוכל להשתייך לשתי קבוצות לימוד לכל היותר.**
* **מורה יוכל לעבור ב- 4 קבוצות לכל היותר**
* **המתווה אינו מתייחס לתלמידי מב"ר אתגר וח"מ. הם מוחרגים וממשיכים ע"פ המתווה הקיים.**
* **פעילות בשטח פתוח - ניתן לקיים פעילויות חינוכיות בשטח פתוח. הן תתקיימנה בכפוף לתקנות, לפיהן קבוצה תכלול 19 תלמידים לכל היותר.**

**בריאות –**

* **ביה"ס יפעל תוך הקפדה על הנחיות משרד הבריאות בדגש על מסיכות, ריחוק חברתי ושמירה על היגיינה. יש להצטייד במסכה נוספת.**
* **הפעילות הלימודית הפיזית תתקיים לפי מסמכי "אורחות חיים" הכוללים את הנחיות משרד הבריאות (כללי כניסה למוסד החינוכי), הצהרת בריאות, כללי התנהגות היגיינה אישית וכיתתית ותחזוקת המוסד החינוכי, סדר פעולות בעת גילוי חולה מאומת במוסד החינוכי, השגרה במוסד החינוכי בכיתה ובעת ההפסקה, ארוחות ותזונה**.
* **אין לשלוח ילד/ה חולה לביה"ס.**
* **על כל הורה למלא במשו"ב (בלבד) הצהרת בריאות מקוונת יומית. הורים, אנא פנו מראש למחנך/ת הכיתה ובקשו סיסמא אם אין לכם עדיין.**
* **על כל הורה לעדכן את מחנך/ת הכיתה אם התלמיד/ה נדרשים לבידוד. חובה עלינו לדעת.**
* **לא תתאפשר כניסת הורים לבית הספר, אלא בתיאום עם בעל תפקיד בבית הספר.**
* **אסיפות הורים ב"זום" תתקיימנה בין התאריכים 06-09/12. הודעה מסודרת תישלח בהמשך.**
* **הקפיטריה – סגורה**
* **משרד החינוך ועיריית ראש העין ימשיכו לפעול להידוק הבקרה אחר התחלואה כדי להמשיך ולהבטיח את רצף הלימודים של המערכת**.

**היערכות פדגוגית –**

**תכנון הלמידה נבנה תוך מתן קדימות להכנה לבגרויות החורף והקיץ הנבחנים בהערכה חיצונית או בית ספרית.**

**חלק מהמפגשים הפיזיים ינוצלו גם לתהליכי הערכה, מתכונות וכו.**

**בשל האילוצים המחמירים של המתווה , חלק מהמקצועות יילמדו בביה"ס וחלקם ימשיכו להילמד מרחוק. כל עדכוני המערכת יופיעו באתר ביה"ס. חשוב מאוד לעקוב בקפידה.**

**הלמידה בביה"ס -**

**שכבת י' –**

**כל תלמיד ילמד בביה"ס בשתי קפסולות (בהתחשב במגבלות של 4 קפסולות למורה)**

1. **כיתת אם**
2. **אנגלית**

**שכבות יא' – יב'**

**כל תלמיד ילמד בביה"ס בשתי קפסולות (בהתחשב במגבלות של 4 קפסולות למורה)**

1. **כיתת אם**
2. **מתמטיקה**

**כל שאר המקצועות יילמדו מרחוק.**

**\* ככל שיתעדכנו ההנחיות, יעודכן המתווה בנוגע ללמידה פיסית בביה"ס.**

**בחינות -**

1. **מבחנים בביה"ס ייערכו בשלב זה אך ורק**

**לתלמידי שכבת יב'**

**לתלמידי שכבת יא' הנבחנים בבחינות הבגרות – (עברית, תנ"ך, הסטוריה, אנגלית, מתמטיקה, גיאוגרפיה, פיזיקה, מדעי המחשב(יא'2) ופסיכולוגיה.**

1. **הבחינות כולן (כולל מגמות) יתקיימו בכיתות האם של התלמידים.**
2. **שאר תהליכי ההערכה יבוצעו מרחוק.**

**יחד ננסה לעבור את התקופה הזו ולשמור על עצמנו . סבלנות וגמישות נדרשים בתקופה הזו.**

**עיריית ראש העין מעמידה לטובת קהילת ביה"ס עמדה לבדיקת קורונה (walk in) ביום א' הקרוב בין השעות 09:00-12:00 באולם תיכון בגין. אנא דאגו להיבדק לפני חזרה. בכפוף לאישור הורים.**

**פזית וצוות הנהלת ביה"ס**